Universitato de Louisville

La universitato de Louisville (, akronime UofL) estas ŝtata universitato en Louisville, ĉefurbo de la kantono Jefferson kaj plej granda urbo en la subŝtato Kentukio, Usono.

Kiam la universitato estis fondita en 1798, ĝi estis la unua publika universitato en Usono posedata de municipo. La universitato estas sub la jurisdikcio de la Kentukia Plenkunsido .

Nun studentoj estas enskribitaj en la universitato de ĉiu el la 51 subŝtatoj de Usono, kaj de 116 landoj ĉirkaŭ la mondo .

La universitato apartenas al la ĉefaj medicinaj esploraj medioj de Usono, kaj estis centra por la disvolviĝo de diversaj specoj de vakcino kaj kortransplantado. Specife, la esplorsekcio en la universitato, en kunlaboro kun aliaj universitatoj tra Usono, evoluigis la unuan vakcinon por utercervika kancero kiu estis aprobita por merkatado en 2006. La altnivela esplorado en la universitato en la kampo de kirurgio kontribuis al la sukceso de la unua transplantaĵo de artefarita koro  kaj la unua transplantaĵo de mano.

 Organizo 
La lernejoj kaj fakultatoj inkluzivas:
 Louisville Medical Institute (1837)
 Louisville Collegiate Institute (1840)
 Louis D. Brandeis Lernejo de Juro (1846)
 Lernejo de Diplomiĝintaj Studoj (1915)
 Lernejo de Dentokuracado (1918)
 Lernejo de Juro kaj Administracio (1969)
 Lernejo de Komerco (1953)
 J.B. Speed Lernejo de Inĝenieristiko (1925)
 Lernejo de Liberala Arto (1907)
 Lernejo de Eduko (1968)
 Lernejo de Socia Laboro (1936)
 Lernejo de Flegado (1979)
 Lernejo de Publikaj Aferoj (1983)
La Lernejo de Komerco ankaŭ havas altajn naciajn rangotabelojn. Estas flanka kampuso kun MBA-programo en Panamurbo en Panamo.

La universitata biblioteko "William F. Ekstrom" havas 1.3 milionojn da titoloj, dum la aliaj kvar universitataj bibliotekoj kune havas 400 000.

 Referencoj 

 Eksteraj ligiloj 
  ()
 Oficiala atletika retejo ()

Kategorio:Universitatoj en Kentukio